Иван Вазов
Село

chitanka.info

Наште селски хижи

са покрити с слама,

но там няма грижи

и богатство няма.

Пътищата тамо

са в трева обрасли,

в двора гледаш само

кошер, купни, ясли.

Заран ний телците

караме на паша,

вечер дойм козите

в кошарата наша.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.